Na temelju čl. 13 Zakona o pravu na pristup informacijama ( NN 25/13. i  88//15.), ravnateljica Osnovne škole „Josip Kozarac“ Slavonski Šamac u Kruševici, Branka Vučić donijela je dana 21.12.2016. godine

**ODLUKU  
O IMENOVANJU SLUŽBENIKA ZA INFORMIRANJE**

**Članak 1.**   
  
Ovom Odlukom imenuje se službenik  za informiranje u Osnovnoj školi „ Josip Kozarac“ Slavonski Šamac u Kruševici , kao tijelu javne vlasti.  
Službenik za informiranje je posebna službena osoba mjerodavna za rješavanje ostvarivanja prava na pristup informacijama.  
  
**Članak 2.**  
Službenikom za informiranje imenuje se Marija Hrga, struč.spec.admin. publ., koja radi na radnom mjestu tajnice škole.  
  
  
**Članak 3.**  
Službenik za informiranje:  
-    obavlja poslove rješavanja pojedinačnih zahtjeva i redovitog objavljivanja informacija, sukladno svom unutarnjem ustroju,  
-    unapređuje način obrade , klasificiranja, čuvanja i objavljivanja informacija koje su sadržane u službenim dokumentima koji se odnose na rad Osnovne škole „Josip Kozarac“ Slavonski Šamac u Kruševici , kao tijela javne vlasti,  
-    osigurava neophodnu pomoć podnositeljima zahtjeva  u vezi s ostvarivanjem prava utvrđenih Zakonom o pravu na pristup informacijama,   
-    obavlja i druge poslove utvrđene Zakonom o pravu na pristup informacijama i podzakonskim propisima koji su donijeti na temelju tog Zakona.  
  
**Članak 4.**  
  
Službenik za informiranje poduzima sve radnje i mjere potrebne radi urednog vođenja Kataloga informacija, a za što je neposredno odgovoran ravnatelju Škole kao čelniku tijela javne vlasti.

KLASA:602-02/16-01/219

URBROJ:2178-09-01-16-1

Ravnateljica:

Branka Vučić